बालमन पर गहरा असर डालने वाले ऐसे प्रसंगों, दृश्यों, घटनाओं और पात्रों ने लेखन के लिए कलम थामने पर उनके अर्थों को परिभाषित करने का अवसर दिया। प्रेरणा के इन स्रोत बिन्दुओं ने जहाँ विषय दिए वहीं पिताजी के आध्यात्मिक-लेखन ने लेखकीय-संस्कार। छह वर्ष की वय में इन्दौर आने पर, घर आने वाली पत्र-पत्रिकाओं को पढ़ने का अवसर मिला। और यूँ पत्रिकाओं से पुस्तकों की ओर रुझान बढ़ा। बांग्ला उपन्यास अनुवाद माध्यम से पढ़े और इसके साथ ही प्रेमचंद, यशपाल और उनकी परम्परा के लेखकों को।..... मेरे खयाल से इस अपर्याप्त को ही पर्याप्त मान लेना चाहिए।